title: Kommissionens gennemførelsesforordning (EU) 2018/68 af 8. januar 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Carne de Salamanca« (BGB))

text:
                  17.1.2018

                  DA

                  Den Europæiske Unions Tidende

                  L 12/16

            KOMMISSIONENS GENNEMFØRELSESFORORDNING (EU) 2018/68
      af 8. januar 2018
      om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Carne de Salamanca« (BGB))
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
      ud fra følgende betragtninger:

                  (1)

                  I medfør af artikel 50, stk. 2, litra a), i forordning (EU) nr. 1151/2012 er Spaniens ansøgning om registrering af betegnelsen »Carne de Salamanca« blevet offentliggjort i Den Europæiske Unions Tidende
                      (2).

                  (2)

                  Kommissionen har ikke modtaget indsigelser i henhold til artikel 51 i forordning (EU) nr. 1151/2012. De tyske myndigheder har imidlertid meddelt Kommissionens tjenestegrene, at de kødtyper, der er defineret i enhedsdokumentet, burde præciseres yderligere for så vidt angår klassificeringen af kvæg. Efter anmodning fra Kommissionens tjenestegrene har de spanske myndigheder ændret punkt 3.2 i enhedsdokumentet og præciseret varebeskrivelsen for typerne af kød.

                  (3)

                  Da denne ændring har formel karakter, er det ikke nødvendigt at foretage en ny offentliggørelse af ansøgningen om registrering i henhold til artikel 50, stk. 2, litra a), i forordning (EU) nr. 1151/2012. Det ser dog ud til, at det ændrede enhedsdokument skal offentliggøres til orientering.

                  (4)

                  Følgelig skal betegnelsen »Carne de Salamanca« registreres —

            VEDTAGET DENNE FORORDNING:
      Artikel 1
      Betegnelsen »Carne de Salamanca« (BGB) registreres.
      Betegnelsen i første afsnit henviser til et produkt i kategori 1.1. Kød (og slagteaffald), fersk, i bilag XI til Kommissionens gennemførelsesforordning (EU) nr. 668/2014 (3).
      Artikel 2
      Det ændrede enhedsdokument offentliggøres til orientering i bilaget til denne forordning.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 8. januar 2018.

               På Kommissionens vegne

               For formanden

            Phil HOGAN

               Medlem af Kommissionen

         (1)  EUT L 343 af 14.12.2012, s. 1.

         (2)  EUT C 435 af 24.12.2015, s. 12.

         (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).

         BILAG

            ENHEDSDOKUMENT

         Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (*1)

            »CARNE DE SALAMANCA«

         EF-nr.: ES-PGI-0005-01174 — 8.11.2013

            BOB ()

            BGB (X)

         1.   BETEGNELSE
         »Carne de Salamanca«
         2.   MEDLEMSSTAT ELLER TREDJELAND
         Spanien
         3.   BESKRIVELSE AF LANDBRUGSPRODUKTET ELLER FØDEVAREN
         3.1.   Produkttype

         Kategori 1.1. Kød (og slagteaffald), fersk
         3.2.   Beskrivelse af produktet med betegnelsen i punkt 1

         Kødet, som dækkes af denne beskyttede geografiske betegnelse, stammer fra enten racerene avlskøer af racen morucha eller køer, som er krydsningsafkom af moruchakøer og tyre af racen charolais eller limousine, og som er fravænnet mindst 5 måneder efter fødslen og opdrættet med de teknikker og de traditioner, man finder inden for ekstensiv udnyttelse af naturressourcer.
         Kødet opdeles i følgende typer med hensyn til kvægets alder før slagtning:

                     —

                     Kalv: Kvæget slagtes i en alder på mindst 8 måneder, men under 12 måneder, kategori Z.

                     —

                     Årgammel: Kvæget slagtes i en alder på mindst 12 måneder og op til 24 måneder, kategori A og E.

                     —

                     Ungtyr eller kvie: Kvæget slagtes i en alder på over 24 måneder og op til 48 måneder, kategori B og E.

               Modningsperioden, som målt fra slagtedagen, skal som minimum være 2 dage for kød for kalve, 4 dage for kød fra årgammelt kvæg og 6 dage for kød fra ungtyr eller kvie.
         Slagtekroppene opdeles efter kropsbygning i klasserne U, R og O.
         Mindstevægten for de slagtekroppe afhænger af kvægets type:

                     —

                     140 kg for kalve

                     —

                     200 kg for årgammelt kvæg

                     —

                     280 kg for ungtyr eller kvie.

               Slagtekroppens ydre talgdække og talgdækket på brysthulens inderside skal i alle tilfælde være klasse 2, hvilket svarer til ringe fedningsgrad.
         24 timer efter slagtning bør kødet ved måling i slagtekroppens store rygmuskel have en pH-værdi på højst 6.
         Fersk kød med den beskyttede betegnelse kendetegnes efter slagtning og udskæring ved:

                     —

                     Kalv: Kødet har en skinnende overflade, hvidt fedt og fast konsistens, og dets farve varierer fra rosa til lys rød.

                     —

                     Årgammel: Kødet har en skinnende overflade og fast konsistens, og dets farve varierer fra lys rød til kirsebærrød. Fedtets farve varierer fra hvid til lys gul.

                     —

                     Ungkvæg eller kvie: Kødet har en skinnende overflade, fast konsistens og en intens farve, der varierer fra kirsebærrød til purpurrød. Fedtet er gulligt eller cremefarvet.

               3.3.   Råvarer (kun for forarbejdede produkter)

         —
         3.4.   Foder (kun for produkter af animalsk oprindelse)

         Da mødrene er fritgående, ernærer de sig ved græsning på græsgange og stubmarker året rundt. Der suppleres med hø og halm fra landbrugsbedriftens egen produktion, når der er mangel på naturlige ressourcer.
         Om foråret udnyttes de rige græsgange, hvor en del af græsset høstes og oplagres. Om sommeren flyttes kvæget til områderne ved de forskellige floder og åer, som løber gennem landbrugene, eller man udnytter de stubmarker, som står tilbage, efter afgrøderne og fodergræsset er blevet høstet.
         Til efteråret, når græsset igen er vokset frem på græsgangene, flyttes kvæget tilbage hertil. Afhængig af hvor meget græs, der er vokset frem igen, suppleres der med græs og hø, som blev høstet i foråret.
         Sidst på året, når græsgangene næsten er udtømt, begynder agern at dukke op. Disse udgør en vigtig fødekilde for kvæget, men er ikke i sig selv nok og suppleres derfor med det græs, der blev oplagret i foråret, eller med fodergræs eller halm fra landbrugsbedriftens egen produktion.
         Kalvene bliver hos mødrene på marken i mellem fem og seks måneder, hvor de dier på naturlig vis. Deres mælkekost suppleres tidligt med fast føde, som de deler med deres mødre på græsgangen. Når de er blevet fravænnet, opfedes de med hø, fodergræs osv. fra landbrugsbedriftens egen produktion og med naturligt foderkorn, indtil de slagtes.
         Under opfedningen og i tider, hvor der er mangel på føde på grund af ugunstige klimaforhold, kan der gives opretholdelsesrationer i form af fodergræs og hø, der udelukkende stammer fra det geografiske område, samt vegetabilsk foder, som hovedsageligt består af korn (mindst 60 % af den kvantitative sammensætning) og ikke overstiger 50 % af den årlige mængde tørstof. Det er udtrykkeligt forbudt at anvende produkter, der kan påvirke kvægets normale vækst og udvikling.
         3.5.   Specifikke etaper af produktionen, som skal finde sted i det afgrænsede geografiske område

         Det beskyttede kvægs fødsel, opdræt og opfedning op til slagtningen foregår i det geografiske område.
         3.6.   Særlige regler vedrørende udskæring, rivning eller emballering osv.

         Produktet kan sælges i portioner, fileteret, i stykker eller hakket, forudsat at denne forarbejdning udføres under kontrol for korrekt anvendelse af den beskyttede betegnelse.
         3.7.   Særlige regler for mærkning

         Slagtekroppene mærkes på en holdbar eller ikke genanvendelig måde på indersiden af de to halve kroppe, så de fire fjerdinger klart kan identificeres efter opdelingen.
         Udskæringer og pakker med portioner, fileter, stykker eller hakkekød af kødet under den beskyttede betegnelse afsendes med en nummereret etiket, hvorpå der som minimum står »Indicación Geográfica Protegida« (Beskyttet Geografisk Betegnelse) og »Carne de Salamanca«.
         Når produktet udelukkende stammer fra kvæg af racen morucha, kan der på etiketten yderligere påføres »Raza Morucha«.
         4.   KORT ANGIVELSE AF DET GEOGRAFISKE OMRÅDES AFGRÆNSNING
         Provinsen Salamanca.
         5.   TILKNYTNING TIL DET GEOGRAFISKE OMRÅDE
         5.1.   Det geografiske områdes egenart

         Opdrættet og produktionen af det kvæg, som bruges til produktionen af »Carne de Salamanca«, er nært forbundet med det specifikke geografiske miljø, la dehesa, som er arealer med blandet græsvegetation og trævegetation, navnlig steneg, som har stor økologisk værdi.
         Det geografiske områdes klima er kontinentalt. Vinteren er lang og kold med en lang frostperiode. Sommeren er tør og hed med stærkt svingende temperaturer. Efteråret og vinteren præges derudover af regnvejr. Alt dette gør, at la dehesa har en stor artsrigdom, som blandt andet omfatter stedsegrønne stenege og buske i underskoven. Her vokser middelhavskrat, som er forbundet med stenege, korkege, stilkege, portugisiske ege og andre arter, der vokser i krat, heriblandt hovedsageligt soløjetræ, gyvel og tornblad. Her findes også enårige græs- og bælgplantearter. Al denne vegetation på la dehesa udgør den vigtigste naturlige fødevarekilde for kvæget.
         Produktionssystemet i dette miljø karakteriseres ved, at kvægopdrætterne fortsat benytter traditionelle metoder baseret på kvægets tilpasning til ressourcerne på la dehesa, uden at kvæget opstaldes på noget tidspunkt i løbet af året. Kvæget har ikke behov for nogen specifik opstaldning, da de opholder sig fast i det fri uden andet ly end stenegetræerne. Opdrætssystemet udviser ligeledes respekt for de naturlige kredsløb: Kalvene fødes i marken uden nogen form for hjælp, og de bliver hos moderen i mellem fem og syv måneder, hvor de ernærer sig ved naturlig die og græsning.
         Kvæget deler arealerne med heste, kamptyre og iberiske svin, hvor kvæghyrder fra Salamanca (»vaqueros charros«) ofte på hesteryg passer alle disse dyr på en måde, der fører til bedre anvendelse og beskyttelse af la dehesa. Disse hyrders centrale og særegne rolle er blevet anerkendt og hyldet i byen Salamanca med en statue af Venancio Blanco, som står på en af byens hovedtorve.
         I århundredernes løb er der sket en naturlig udvælgelse på la dehesa, hvor kvæget har tilpasset sig til de barske naturforhold og til udnyttelsen af græsgangene. Det har givet dyrene et tydeligt moderinstinkt, så de beskytter deres unger mod angreb fra ulve og ræve, og en rustik karakter, der passer til denne form for landbrug. Kvæg af racen morucha og deres krydsningsafkom besidder disse gode egenskaber. Morucha-racen udgør racegrundlaget for »Carne de Salamanca«. Den har sin oprindelse på Salamancas græsgange, hvor man i fortiden anvendte den som trækdyr i landbruget og til mindre tyrekampe (tyrefægtning) foruden til kødproduktion. Med tiden blev morucha-kvæg dog yderst velegnet til kødproduktion, især på grund af deres moderlige og opdrætsmæssige egenskaber. I midten af 1900-tallet indførte man nye kvægracer, f.eks. charolais og limousine, som indgik i landbruget under samme forhold. Efterhånden som årene er gået, er det kvæg af racen morucha og deres krydsningsafkom med kvæg af racerne charolais og limousine, som har vist sig at være perfekt tilpassede til økosystemet på la dehesa, da de er i stand til at udnytte planteressourcerne og omsætte dem til højt værdsat kød.
         5.2.   Produktets egenart

         Slagtekroppe af »Carne de Salamanca« kendetegnes ved en ringe fedningsgrad på kroppens yderside og brysthulens inderside.
         »Carne de Salamanca« har en meget lidt fibrøs konsistens, hvilket skyldes kødets meget fine muskelfibre. Kødets farve er meget intens og skinnende og varierer fra rosa til purpurrød. Det infiltrerede fedt fremstår jævnt fordelt uden at ophobe sig i aflejringer. Fedtets farve varierer fra hvid til gul eller cremefarvet og giver kødet dets karakteristiske smag og aroma.
         5.3.   Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

         De vigtigste faktorer er uden tvivl opdrættet af kvæget inden for det naturlige miljø på la dehesa i Salamanca, morucha-kvægets racemæssige arv og de traditionelle fodringsmetoder, fra modermælken til de naturlige græsgange. Alle disse faktorer udmunder i et produkt med specifikke egenskaber, der adskiller det fra andet oksekød, især hvad angår kødets meget fine muskelfibre, dets intense farve og glans, som varierer fra rosa til purpurrød, og det jævnt fordelte fedt, som ikke ophober sig i aflejringer.
         Det traditionelle, ekstensive landbrugssystem har gjort, at man i årtiernes løb har fremavlet en kvægtype, der er perfekt tilpasset til la dehesa, og som karakteriseres ved:

                     —

                     lille til mellemstor størrelse, let kropsvægt og stor fordøjelseskapacitet, der kan dække dyrets ernæringsbehov på fattige græsgange

                     —

                     stor adræthed, hurtighed og veludviklede muskler, der er velegnede til fysisk udfoldelse, da dyrene skal bevæge sig flere kilometer om dagen for at dække deres ernæringsbehov og finde vand

                     —

                     en meget rustik natur, som gør dem standhaftige over for det geografiske områdes ekstreme klima både sommer og vinter.

               Denne kvægtypes gener og den intensive, daglige motion giver muskelmassen finere muskelfibre end hos almindeligt kvæg, hvilket udmunder i kød med en meget lidt fibrøs konsistens.
         Slagtekroppens fedningsgrad er forbundet med produktionssystemet samt dyrenes rustikke natur og deres fremmelige udvikling fra fødslen. Kvægets regelmæssige motion forebygger ophobning af overskydende fedt på lokaliserede områder. Dermed kan de nemmere bevæge sig over lange afstande for at ernære sig. I perioder med rigelige mængder føde kan de opbygge fedtreserver, som er infiltreret i musklerne og dermed ikke nedsætter deres adræthed. Alt dette udmunder i kød, hvor fedtet er jævnt fordelt uden ophobede aflejringer og har en farve, der varierer mellem hvid og gul eller cremefarvet afhængig af slagtekvægets alder.
         Da disse dyr fravænnes i en højere alder end normalt, gør respekten for den naturlige diecyklus og det, at kalvene bliver hos deres mødre på la dehesa, at kalvene begynder at supplere mælkekosten med ressourcer fra græsgangene, som hovedsageligt består af forårsplanter, der indeholder store mængder pigmenter (klorofyl og karotenoider), som og giver kødet dets karakteristiske glans og farve. Dette giver sammen med kvægets race, som har genetisk anlæg for rødere kød, en meget intens farve og glans, som varierer fra rosa til purpurrød.
         Denne region har en stærk forbindelse med kvægopdræt og forbrug af kød deraf. Allerede i 1400-tallet blev »Carne de Salamanca« godtaget som tiende på grund af sit ry og omdømme.
         Fra midten af 1900-tallet har det i området været meget almindeligt, at slagtere og restauranter i hhv. deres montrer og deres menuer stolt fremhæver over for deres kunder, at de tilbyder »Carne de Salamanca«, da kunderne forventer områdets bedste udskæringer, som er højt værdsat og eftertragtet af forbrugerne.
         Der findes talrige dokumenter, som understøtter forbrugernes anerkendelse af og forkærlighed for »Carne de Salamanca«, som f.eks. indledningen til bogen »Vivir en Madrid« (1967), hvor forfatteren Luis Carandell skriver: »Jeg blev født i Barcelona i 1929 og blev genfødt i Madrid i 1947 […]. En by, som fik sine grøntsager fra Valencia, sin fisk fra Bilbao, sit kød fra Salamanca, sin vin fra La Mancha og sine tekstiler fra Catalonien«.

            Henvisning til offentliggørelsen af varespecifikationen

         (Artikel 5, stk. 7, i forordning (EF) nr. 510/2006)
         http://www.itacyl.es/opencms_wf/opencms/informacion_al_ciudadano/calidad_alimentaria/4_condiciones_DOP/index.html

            (*1)  EUT L 93 af 31.3.2006, s. 12. Erstattet af forordning (EU) nr. 1151/2012 om kvalitetsordninger for landbrugsprodukter og fødevarer.


title: Kommissionens gennemførelsesforordning (EU) 2018/69 af 16. januar 2018 om annullering af registreringen af den beskyttede geografiske betegnelse »Carne de Morucha de Salamanca« (BGB)

text:
               17.1.2018

               DA

               Den Europæiske Unions Tidende

               L 12/22

         KOMMISSIONENS GENNEMFØRELSESFORORDNING (EU) 2018/69
   af 16. januar 2018
   om annullering af registreringen af den beskyttede geografiske betegnelse »Carne de Morucha de Salamanca« (BGB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 54, stk. 1, og
   ud fra følgende betragtninger:

               (1)

               I henhold til artikel 7, stk. 1, i Kommissionens delegerede forordning (EU) nr. 664/2014 (2) finder proceduren i artikel 49 til 52 i forordning (EU) nr. 1151/2012 tilsvarende anvendelse på annullering af en registrering, som omhandlet i artikel 54, stk. 1, i nævnte forordning.

               (2)

               Spaniens ansøgning om annullering af registreringen af den beskyttede geografiske betegnelse (BGB) »Carne de Morucha de Salamanca« er blevet offentliggjort i Den Europæiske Unions Tidende
                   (3), jf. artikel 50, stk. 2, i forordning (EU) nr. 1151/2012, sammenholdt med artikel 7, stk. 1, i Kommissionens delegerede forordning (EU) nr. 664/2014.

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal registreringen af betegnelsen »Carne de Morucha de Salamanca« (BGB) i registret over beskyttede oprindelsesbetegnelser og beskyttede geografiske betegnelser annulleres.

               (4)

               I henhold til artikel 54, stk. 1, sidste afsnit, i forordning (EU) nr. 1151/2012 vedtages sådanne annulleringer efter undersøgelsesproceduren i artikel 57, stk. 2, i nævnte forordning.

               (5)

               Den i denne forordning fastsatte foranstaltning er i overensstemmelse med udtalelse fra Komitéen for Kvalitetspolitikken for Landbrugsprodukter —

         VEDTAGET DENNE FORORDNING:
   Artikel 1
   Registreringen af betegnelsen »Carne de Morucha de Salamanca« (BGB) annulleres.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. januar 2018.

            På Kommissionens vegne

         Jean-Claude JUNCKER

            Formand

      (1)  EUT L 343 af 14.12.2012, s. 1.

      (2)  Kommissionens delegerede forordning (EU) nr. 664/2014 af 18. december 2013 om supplering af Europa-Parlamentets og Rådets forordning (EU) nr. 1151/2012 med hensyn til fastlæggelsen af EU-symboler for beskyttede oprindelsesbetegnelser, beskyttede geografiske betegnelser og garanterede traditionelle specialiteter og med hensyn til visse regler om oprindelse, visse procedureregler og visse yderligere overgangsbestemmelser (EUT L 179 af 19.6.2014, s. 17).

      (3)  EUT C 201 af 24.6.2017, s. 5.


title: Kommissionens gennemførelsesforordning (EU) 2018/77 af 15. januar 2018 om tarifering af visse varer i den kombinerede nomenklatur

text:
                  19.1.2018

                  DA

                  Den Europæiske Unions Tidende

                  L 14/3

            KOMMISSIONENS GENNEMFØRELSESFORORDNING (EU) 2018/77
      af 15. januar 2018
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 15. januar 2018.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     En kasseformet tekstilvare (et såkaldt »madrasbetræk«) lavet af trykt vævet tekstilstof af kemofibre (100 % polyester), som er et vaskbart stof, og som måler omtrent 200 × 60 × 8 cm.
                     Varen har en lynlåslukning på en af de lange sider, således at en madras kan sættes ind i betrækket.
                     Et stofhåndtag er fastgjort på en af de lange sider.
                     (Se billedet) (*1)

                     6302 22 90

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 6302 , 6302 22  og 6302 22 90 .
                     Varen er fremstillet af vaskbart stof og har en lynlåslukning, således at betrækket til hver en tid kan tages af madrassen, hvilket betyder, at det kan vaskes (se også de forklarende bemærkninger til HS, pos. 6302 , første stykke). Derfor har varen de samme objektive kendetegn og egenskaber som sengelinned.
                     Artiklen skal derfor tariferes under KN-koden 6302 22 90  som »sengelinned, i andre tilfælde, af kemofibre«.

            (*1)  Billedet er kun vejledende.


title: Kommissionens gennemførelsesforordning (EU) 2018/80 af 18. januar 2018 om minimumssalgsprisen for skummetmælkspulver i forbindelse med den 16. dellicitation i den licitationsprocedure, der blev indledt ved gennemførelsesforordning (EU) 2016/2080

text:
               19.1.2018

               DA

               Den Europæiske Unions Tidende

               L 14/35

         KOMMISSIONENS GENNEMFØRELSESFORORDNING (EU) 2018/80
   af 18. januar 2018
   om minimumssalgsprisen for skummetmælkspulver i forbindelse med den 16. dellicitation i den licitationsprocedure, der blev indledt ved gennemførelsesforordning (EU) 2016/2080
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
   ud fra følgende betragtninger:

               (1)

               Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

               (2)

               På grundlag af de bud, der er modtaget i forbindelse med den 16. dellicitation, bør der fastsættes en minimumssalgspris.

               (3)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forbindelse med den 16. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 16. januar 2018, fastsættes minimumssalgsprisen til 119,00 EUR/100 kg.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. januar 2018.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 206 af 30.7.2016, s. 71.

      (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) 2018/81 af 16. januar 2018 om tarifering af visse varer i den kombinerede nomenklatur

text:
                  20.1.2018

                  DA

                  Den Europæiske Unions Tidende

                  L 16/1

            KOMMISSIONENS GENNEMFØRELSESFORORDNING (EU) 2018/81
      af 16. januar 2018
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 16. januar 2018.

               På Kommissionens vegne

               For formanden

            Stephen QUEST

               Generaldirektør

               Generaldirektoratet for Beskatning og Toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering (KN-kode)

                     Begrundelse

                     (1)

                     (2)

                     (3)

                     Elektrisk apparat til hudbehandling og hårfjerning ved hjælp af laserteknologi, hvor der anvendes to lasere med forskellige bølgelængder (755 og 1 064  nm). Apparatet måler ca. 104 × 38 × 64 cm og vejer 82 kg.
                     Dets behandlingsformer omfatter hårfjerning, kosmetisk foryngelse, behandling af vener i ansigtet og benene, behandling af ujævn pigmentering (f.eks. leverpletter) og behandling af andre vaskulære og godartede pigmenterede læsioner.
                     Apparatet er beregnet til brug både i skønhedssaloner uden indgriben fra læger og i godkendte lægecentre under tilsyn af læger.
                     Se billede (*1).

                     8543 70 90

                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8543 , 8543 70  og 8543 70 90 .
                     Apparatet bruges hovedsageligt til æstetiske forbedringer og kan benyttes uden for lægelige rammer (på en skønhedssalon) og uden indgriben fra læger, hvilket tyder på, at apparatet ikke er beregnet til medicinske formål. Apparatet er også i stand til at behandle en eller flere forskellige sygdomme, men denne behandling kan også udføres uden for lægelige rammer, og der er derfor ikke tilstrækkelige indikationer på, at apparatet er beregnet til medicinske formål (jf. sag C-547/13, Oliver Medical, ECLI:EU:C:2015:139). Tarifering under pos. 9018  som et apparat til medicinsk brug er derfor udelukket.
                     Apparatet skal derfor tariferes under KN-kode 8543 70 90  som et elektrisk apparat med selvstændig funktion, ikke andetsteds tariferet i kapitel 85.

            (*1)  Billedet er kun vejledende.


title: Kommissionens gennemførelsesforordning (EU) 2018/82 af 19. januar 2018 om berigtigelse af forordning (EF) nr. 891/2009 om åbning og forvaltning af visse fællesskabstoldkontingenter for sukker

text:
               20.1.2018

               DA

               Den Europæiske Unions Tidende

               L 16/4

         KOMMISSIONENS GENNEMFØRELSESFORORDNING (EU) 2018/82
   af 19. januar 2018
   om berigtigelse af forordning (EF) nr. 891/2009 om åbning og forvaltning af visse fællesskabstoldkontingenter for sukker
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, og
   ud fra følgende betragtninger:

               (1)

               Kommissionens gennemførelsesforordning (EU) 2017/1085 (2) ændrede del I i bilag I til forordning (EF) nr. 891/2009 (3) i overensstemmelse med aftalen i form af brevveksling mellem Den Europæiske Union og Den Føderative Republik Brasilien i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til dette lands tiltrædelse af Den Europæiske Union (4) (»aftalen«), og forhøjede tildelingen til Brasilien. Den yderligere tildeling beløber sig til 19 500 ton i produktionsåret 2016/17 og til 78 000 ton i produktionsårene fra 2017/18-2022/23. I produktionsåret 2023/24 beløber den yderligere tildeling sig til 58 500 ton. Den yderligere tildeling forvaltes ved hjælp af to nye løbenumre (09.4329 og 09.4330), som har en anden toldsats inden for deres kontingenter end den tidligere tildelte mængde med løbenummeret 09.4318 for sukker med oprindelse i Brasilien.

               (2)

               De to nye løbenumre og toldsatserne inden for Brasiliens kontingent er fejlagtigt ikke tilføjet til den dispositive del af forordning (EF) nr. 891/2009, selv om al sukker under denne kvote skal opfylde de samme betingelser, navnlig hvad angår ansøgninger om importlicenser og oprindelsescertifikater. Det er derfor nødvendigt at berigtige disse fejl ved at indsætte de to nye løbenumre og satserne inden for deres kontingent i den dispositive del af forordning (EF) nr. 891/2009.

               (3)

               Forordning (EF) nr. 891/2009 bør derfor berigtiges.

               (4)

               For at skabe retssikkerhed med hensyn til de rettigheder og forpligtelser, som siden tilføjelsen af den yderligere tildeling til Brasilien påhviler alle operatører, bør nærværende forordning anvendes med tilbagevirkende kraft fra datoen for aftalens ikrafttræden.

               (5)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Forordning (EF) nr. 891/2009 berigtiges således:

               1)

               Artikel 6, litra a), affattes således:

                           »a)

                           i rubrik 8: oprindelseslandet.
                           For CXL-indrømmelsessukker med løbenummer 09.4317, 09.4318, 09.4319, 09.4321, 09.4329 og 09.4330 og for Balkan-sukker afkrydses »ja« i rubrik 8. Importlicenser forpligter til import fra det anførte land.«

               2)

               Artikel 7, stk. 3, affattes således:
               »3.   For CXL-indrømmelsessukker med løbenummer 09.4317, 09.4318, 09.4319, 09.4320, 09.4329 og 09.4330 ledsages licensansøgningerne af ansøgerens tilsagn om at raffinere de pågældende sukkermængder inden udgangen af den tredje måned efter den måned, hvor den pågældende importlicens udløber.«

               3)

               Artikel 10 affattes således:
               »Artikel 10
               Overgang til fri omsætning
               Overgang til fri omsætning af produkter under kontingenter for CXL-indrømmelsessukker med løbenummer 09.4317, 09.4318, 09.4319, 09.4321, 09.4329 og 09.4330 sker mod forelæggelse af et oprindelsescertifikat, der er udstedt af de kompetente myndigheder i det pågældende tredjeland i overensstemmelse med artikel 55-65 i forordning (EØF) nr. 2454/93.
               For CXL-indrømmelsessukker med løbenumrene 09.4317, 09.4318, 09.4319, 09.4320, 09.4329 og 09.4330 forhøjes eller nedsættes satsen på henholdsvis 98, 11 og 54 EUR pr. ton, hvis den polarimetriske måling af den importerede råsukker afviger fra 96 grader med 0,14 % pr. tiendedel af hver grads forskel, der er konstateret.«

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. juli 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. januar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Kommissionens gennemførelsesforordning (EU) 2017/1085 af 19. juni 2017 om ændring af forordning (EF) nr. 891/2009 om åbning og forvaltning af visse fællesskabstoldkontingenter for sukker (EUT L 156 af 20.6.2017, s. 19).

      (3)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).

      (4)  EUT L 108 af 26.4.2017, s. 3.


title: Kommissionens gennemførelsesforordning (EU) 2018/83 af 19. januar 2018 om ændring af bilag I til forordning (EU) nr. 605/2010 for så vidt angår listen over tredjelande eller dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Den Europæiske Union (EØS-relevant tekst. )

text:
               20.1.2018

               DA

               Den Europæiske Unions Tidende

               L 16/6

         KOMMISSIONENS GENNEMFØRELSESFORORDNING (EU) 2018/83
   af 19. januar 2018
   om ændring af bilag I til forordning (EU) nr. 605/2010 for så vidt angår listen over tredjelande eller dele af tredjelande, hvorfra det er tilladt at indføre sendinger af rå mælk, mejeriprodukter, colostrum og colostrumbaserede produkter til Den Europæiske Union
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, stk. 1, første afsnit, artikel 8, stk. 4, og artikel 9, stk. 4,
   under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (2), særlig artikel 11, stk. 1, og
   ud fra følgende betragtninger:

               (1)

               I Kommissionens forordning (EU) nr. 605/2010 (3) er der fastsat dyre- og folkesundhedsmæssige betingelser og krav for udstedelse af certifikater for indførsel til Unionen af sendinger af rå mælk, mejeriprodukter, colostrum og colostrumbaserede produkter og en liste over tredjelande, hvorfra indførsel til Unionen af sådanne sendinger tillades.

               (2)

               I bilag I til forordning (EU) nr. 605/2010 er der fastsat en liste over tredjelande og dele af tredjelande, hvorfra det er tilladt at indføre til Unionen sendinger af rå mælk, mejeriprodukter, colostrum og colostrumbaserede produkter, med angivelse af, hvilken type behandling der kræves for disse varer. I artikel 4 i forordning (EU) nr. 605/2010 foreskrives det, at medlemsstaterne skal tillade import af sendinger af mejeriprodukter, der er fremstillet af rå mælk fra køer, får, geder, bøfler eller, hvor specifikt anført i bilag I til nævnte forordning, kameler af arten Camelus dromedarius fra tredjelande eller dele af tredjelande, hvor der er risiko for mund- og klovesyge, og som er opført på listen i kolonne C i nævnte bilag, forudsat at mejeriprodukterne eller den rå mælk, som de er fremstillet af, har undergået en behandling, som anført i nævnte artikel.

               (3)

               Emiratet Abu Dhabi i De Forenede Arabiske Emirater, der er et tredjeland, som ikke er opført på liste fra Verdensorganisationen for Dyresundhed som værende frit for mund- og klovesyge, har udtrykt interesse i at eksportere mejeriprodukter, der er fremstillet af rå mælk fra dromedarer, til Unionen efter fysisk eller kemisk behandling, jf. artikel 4 forordning (EU) nr. 605/2010.

               (4)

               Emiratet Dubai er allerede givet tilladelse til at eksportere dromedarmælksprodukter ved Kommissionens gennemførelsesforordning (EU) nr. 300/2013 (4). Kontrolsystemerne i Abu Dhabi modsvarer kontrolsystemerne i Dubai. Emiratet Abu Dhabi sendte de relevante oplysninger til Kommissionens kontroltjeneste om systemer og kontrolforanstaltninger for fremstilling af dromedarmælksprodukter.

               (5)

               På grundlag af disse oplysninger kan det konkluderes, at Emiratet Abu Dhabi giver de nødvendige garantier for at sikre, at mejeriprodukter, der fremstilles i Emiratet Abu Dhabi af rå mælk fra dromedarer, er i overensstemmelse med de gældende dyre- og folkesundhedsmæssige betingelser for import til Unionen af mejeriprodukter fra tredjelande eller dele af tredjelande, hvor der er risiko for mund- og klovesyge, og som opført på listen i kolonne C i bilag I til forordning (EU) nr. 605/2010.

               (6)

               For at tillade import til Unionen af mejeriprodukter fremstillet af mælk fra dromedarer fra visse områder af De Forenede Arabiske Emirater, bør Emiratet Abu Dhabi føjes til den liste over tredjelande eller dele af tredjelande, der er opført i bilag I til forordning (EU) nr. 605/2010, med oplysning om, at den tilladelse, der er omhandlet i kolonne C i denne liste, kun finder anvendelse på mejeriprodukter fremstillet af mælk fra den pågældende art.

               (7)

               Montenegro har anmodet Kommissionen om tilladelse til at eksportere rå mælk, mejeriprodukter, colostrum og colostrumbaserede produkter til Unionen. Montenegro er et tredjeland, som ifølge Verdensorganisationen for Dyresundhed ikke er frit for mund- og klovesyge (FMD) uden vaccination.

               (8)

               Kommissionen har foretaget veterinærkontrol i Montenegro. Resultatet af kontrollen har afsløret visse mangler, navnlig hvad angår hensynet til folkesundheden på virksomhederne. Montenegros kompetente myndigheder er nu i færd med at afhjælpe disse mangler.

               (9)

               I betragtning af den gunstige dyresundhedssituation i Montenegro, for så vidt angår FMD, bør Montenegro dog føjes til kolonne A i bilag I til forordning (EU) nr. 605/2010. Denne tilføjelse til listen i bilag I bør ikke tilsidesætte de forpligtelser, der følger af andre bestemmelser i EU-lovgivningen om import til og markedsføring i Unionen af animalske produkter, navnlig i forbindelse med den liste over virksomheder, der er opført i artikel 12 i forordning (EF) nr. 854/2004.

               (10)

               Forordning (EU) nr. 605/2010 bør derfor ændres.

               (11)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   I tabellen i bilag I til forordning (EU) nr. 605/2010 foretages følgende ændringer:

               a)

               Oplysningerne vedrørende De Forenede Arabiske Emirater affattes således:

                           »AE

                           Emiratet Abu Dhabi og Emiratet Dubai, De Forenede Arabiske Emirater (1)

                           0

                           0

                           + (2)«

               b)

               Efter oplysningerne om Marokko indsættes følgende oplysninger:

                           »ME

                           Montenegro

                           +

                           +

                           +«

         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. januar 2018.

            På Kommissionens vegne

         Jean-Claude JUNCKER

            Formand

      (1)  EFT L 18 af 23.1.2003, s. 11.

      (2)  EUT L 139 af 30.4.2004, s. 206.

      (3)  Kommissionens forordning (EU) nr. 605/2010 af 2. juli 2010 om dyre- og folkesundhedsmæssige betingelser og udstedelse af veterinærcertifikater for rå mælk og mejeriprodukter til konsum, der føres ind i Den Europæiske Union (EUT L 175 af 10.7.2010, s. 1).

      (4)  Kommissionens gennemførelsesforordning (EU) nr. 300/2013 af 27. marts 2013 om ændring af forordning (EU) nr. 605/2010 om dyre- og folkesundhedsmæssige betingelser og udstedelse af veterinærcertifikater for rå mælk og mejeriprodukter til konsum, der føres ind i Den Europæiske Union (EUT L 90 af 28.3.2013, s. 71).


title: Kommissionens gennemførelsesforordning (EU) 2018/84 af 19. januar 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne chlorpyrifos, chlorpyrifos-methyl, clothianidin, kobberforbindelser, dimoxystrobin, mancozeb, mecoprop-P, metiram, oxamyl, pethoxamid, propiconazol, propineb, propyzamid, pyraclostrobin og zoxamid (EØS-relevant tekst. )

text:
               20.1.2018

               DA

               Den Europæiske Unions Tidende

               L 16/8

         KOMMISSIONENS GENNEMFØRELSESFORORDNING (EU) 2018/84
   af 19. januar 2018
   om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne chlorpyrifos, chlorpyrifos-methyl, clothianidin, kobberforbindelser, dimoxystrobin, mancozeb, mecoprop-P, metiram, oxamyl, pethoxamid, propiconazol, propineb, propyzamid, pyraclostrobin og zoxamid
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
   ud fra følgende betragtninger:

               (1)

               Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.

               (2)

               Godkendelsesperioderne for aktivstofferne mecoprop-P, propiconazol, propineb, propyzamid, pyraclostrobin og zoxamid blev senest forlænget ved Kommissionens gennemførelsesforordning (EU) 2016/2016 (3). Godkendelsesperioderne for disse stoffer udløber den 31. januar 2018.

               (3)

               Godkendelsesperioderne for aktivstofferne chlorpyrifos, chlorpyrifos-methyl, mancozeb og metiram blev forlænget ved Kommissionens gennemførelsesforordning (EU) nr. 762/2013 (4). Godkendelsesperioderne for disse stoffer udløber den 31. januar 2018.

               (4)

               Godkendelsesperioderne for aktivstofferne clothianidin, dimoxystrobin, oxamyl og pethoxamid blev forlænget ved Kommissionens gennemførelsesforordning (EU) nr. 1136/2013 (5). Godkendelsesperioderne for disse stoffer udløber den 31. januar 2018.

               (5)

               Godkendelsesperioderne for aktivstoffet kobberforbindelser blev forlænget ved Kommissionens gennemførelsesforordning (EU) nr. 85/2014 (6). Godkendelsesperioden for stoffet udløber den 31. januar 2018.

               (6)

               Der er i henhold til Kommissionens gennemførelsesforordning (EU) nr. 844/2012 (7) blevet indgivet ansøgninger om fornyelse af godkendelsen af de i betragtning 2-5 opførte stoffer.

               (7)

               Da vurderingen af stofferne er blevet forsinket af årsager, som ansøgerne ikke har indflydelse på, kan godkendelserne af de pågældende aktivstoffer forventes at udløbe, inden der er truffet beslutning om at forny dem. Det er derfor nødvendigt at forlænge deres godkendelsesperioder.

               (8)

               I betragtning af formålet med artikel 17, stk. 1, i forordning (EF) nr. 1107/2009 for så vidt angår tilfælde, hvor Kommissionen vil vedtage en forordning, hvorved godkendelsen af et i nærværende forordnings bilag omhandlet aktivstof ikke fornys, fordi godkendelseskriterierne ikke er opfyldt, fastsætter Kommissionen udløbsdatoen til den seneste af følgende datoer: den dato, der var gældende inden nærværende forordnings ikrafttrædelse, eller datoen for ikrafttrædelsen af den forordning, hvorved godkendelsen af aktivstoffet ikke fornys. For så vidt angår tilfælde, hvor Kommissionen vil vedtage en forordning, hvorved godkendelsen af et i nærværende forordnings bilag omhandlet aktivstof fornys, vil Kommissionen, afhængigt af omstændighederne, bestræbe sig på at fastsætte den tidligst mulige anvendelsesdato.

               (9)

               Under hensyntagen til at godkendelserne af aktivstofferne udløber den 31. januar 2018, bør denne forordning træde i kraft snarest muligt.

               (10)

               Gennemførelsesforordning (EU) nr. 540/2011 bør derfor ændres.

               (11)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Del A i bilaget til gennemførelsesforordning (EU) nr. 540/2011 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. januar 2018.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      (3)  Kommissionens gennemførelsesforordning (EU) 2016/2016 af 17. november 2016 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne acetamiprid, benzoesyre, flazasulfuron, mecoprop-P, mepanipyrim, mesosulfuron, propineb, propoxycarbazon, propyzamid, propiconazol, Pseudomonas chlororaphis-stamme MA 342, pyraclostrobin, quinoxyfen, thiacloprid, thiram, ziram og zoxamid (EUT L 312 af 18.11.2016, s. 21).

      (4)  Kommissionens gennemførelsesforordning (EU) nr. 762/2013 af 7. august 2013 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne chlorpyrifos, chlorpyrifos-methyl, mancozeb, maneb, MCPA, MCPB og metiram (EUT L 213 af 8.8.2013, s. 14).

      (5)  Kommissionens gennemførelsesforordning (EU) nr. 1136/2013 af 12. november 2013 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne clothianidin, dimoxystrobin, oxamyl og pethoxamid (EUT L 302 af 13.11.2013, s. 34).

      (6)  Kommissionens gennemførelsesforordning (EU) nr. 85/2014 af 30. januar 2014 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioden for aktivstoffet kobberforbindelser (EUT L 28 af 31.1.2014, s. 34).

      (7)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

      BILAG
      I del A i bilaget til gennemførelsesforordning (EU) nr. 540/2011 foretages følgende ændringer:

                  1)

                  I sjette kolonne, »Udløbsdato for stoffets godkendelse«, i række 54 (vedrørende propineb) ændres datoen til »31. januar 2019«.

                  2)

                  I sjette kolonne, »Udløbsdato for stoffets godkendelse«, i række 55 (vedrørende propyzamid) ændres datoen til »31. januar 2019«.

                  3)

                  I sjette kolonne, »Udløbsdato for stoffets godkendelse«, i række 57 (vedrørende mecoprop-P) ændres datoen til »31. januar 2019«.

                  4)

                  I sjette kolonne, »Udløbsdato for stoffets godkendelse«, i række 58 (vedrørende propiconazol) ændres datoen til »31. januar 2019«.

                  5)

                  I sjette kolonne, »Udløbsdato for stoffets godkendelse«, i række 77 (vedrørende zoxamid) ændres datoen til »31. januar 2019«.

                  6)

                  I sjette kolonne, »Udløbsdato for stoffets godkendelse«, i række 81 (vedrørende pyraclostrobin) ændres datoen til »31. januar 2019«.

                  7)

                  I sjette kolonne, »Udløbsdato for stoffets godkendelse«, i række 111 (vedrørende chlorpyrifos) ændres datoen til »31. januar 2019«.

                  8)

                  I sjette kolonne, »Udløbsdato for stoffets godkendelse«, i række 112 (vedrørende chlorpyrifos-methyl) ændres datoen til »31. januar 2019«.

                  9)

                  I sjette kolonne, »Udløbsdato for stoffets godkendelse«, i række 114 (vedrørende mancozeb) ændres datoen til »31. januar 2019«.

                  10)

                  I sjette kolonne, »Udløbsdato for stoffets godkendelse«, i række 115 (vedrørende metiram) ændres datoen til »31. januar 2019«.

                  11)

                  I sjette kolonne, »Udløbsdato for stoffets godkendelse«, i række 116 (vedrørende oxamyl) ændres datoen til »31. januar 2019«.

                  12)

                  I sjette kolonne, »Udløbsdato for stoffets godkendelse«, i række 121 (vedrørende clothianidin) ændres datoen til »31. januar 2019«.

                  13)

                  I sjette kolonne, »Udløbsdato for stoffets godkendelse«, i række 122 (vedrørende pethoxamid) ændres datoen til »31. januar 2019«.

                  14)

                  I sjette kolonne, »Udløbsdato for stoffets godkendelse«, i række 128 (vedrørende dimoxystrobin) ændres datoen til »31. januar 2019«.

                  15)

                  I sjette kolonne, »Udløbsdato for stoffets godkendelse«, i række 277 (vedrørende kobberforbindelser) ændres datoen til »31. januar 2019«.


title: Rådets gennemførelsesforordning (EU) 2018/88 af 22. januar 2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela

text:
               22.1.2018

               DA

               Den Europæiske Unions Tidende

               LI 16/6

         RÅDETS GENNEMFØRELSESFORORDNING (EU) 2018/88
   af 22. januar 2018
   om gennemførelse af forordning (EU) 2017/2063 om restriktive foranstaltninger på baggrund af situationen i Venezuela
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/2063 af 13. november 2017 om restriktive foranstaltninger på baggrund af situationen i Venezuela (1), særlig artikel 17, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 13. november 2017 forordning (EU) 2017/2063.

               (2)

               Den 13. november 2017 vedtog Rådet konklusioner om Venezuela, der bekræfter, at en konstruktiv dialog og forhandling er den eneste bæredygtige metode til at tackle den aktuelle krise og imødekomme den venezuelanske befolknings presserende behov.

               (3)

               Rådet understregede sin bekymring over situationen i landet og vedtog restriktive foranstaltninger, idet det bemærkede, at disse foranstaltninger vil blive anvendt på en gradvis og fleksibel måde og kan udvides ved at rette dem mod personer, der er involveret i manglende respekt for de demokratiske principper eller retsstatsprincippet og krænkelse af menneskerettighederne.

               (4)

               I betragtning af den fortsatte forværring af situationen i Venezuela bør der opføres syv personer på listen over de fysiske og juridiske personer, enheder og organer, der er omfattet af restriktive foranstaltninger i bilag IV til forordning (EU) 2017/2063.

               (5)

               Bilag IV til forordning (EU) 2017/2063 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag IV til forordning (EU) 2017/2063 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. januar 2018.

            På Rådets vegne

         F. MOGHERINI

            Formand

      (1)  EUT L 295 af 14.11.2017, s. 21.

      BILAG
      Følgende personer tilføjes på listen over personer og enheder i bilag IV til forordning (EU) 2017/2063:

                     Navn

                     Identificerende oplysninger

                     Begrundelse

                     Dato for opførelse

                     »1.

                     Néstor Luis Reverol Torres

                     Fødselsdato: 28. oktober 1964

                     Indenrigs-, justits- og fredsminister. Forhenværende øverstbefalende for den bolivariske nationalgarde. Ansvarlig for alvorlige krænkelser af menneskerettighederne og undertrykkelse af den demokratiske opposition i Venezuela, herunder forbud mod og undertrykkelse af politiske demonstrationer.

                     22.1.2018

                     2.

                     Gustavo Enrique González López

                     Fødselsdato: 2. november 1960

                     Chef for den bolivariske nationale efterretningstjeneste (SEBIN). Ansvarlig for alvorlige krænkelser af menneskerettighederne (herunder vilkårlig tilbageholdelse, umenneskelig og nedværdigende behandling og tortur) og undertrykkelse af civilsamfundet og den demokratiske opposition i Venezuela.

                     22.1.2018

                     3.

                     Tibisay Lucena Ramírez

                     Fødselsdato: 26. april 1959

                     Formand for det nationale valgråd (Consejo Nacional Electoral — CNE). Hendes handlinger og politikker har undergravet demokratiet og retsstaten i Venezuela, herunder ved at lette oprettelsen af den forfatningsgivende forsamling ved at undlade at sikre, at CNE forbliver en upartisk og uafhængig institution i overensstemmelse med den venezuelanske forfatning.

                     22.1.2018

                     4.

                     Antonio José Benavides Torres

                     Fødselsdato: 13. juni 1961

                     Chef for hovedstadsområdets (Distrito Capital) regering. Øverstbefalende for den bolivariske nationalgarde frem til den 21. juni 2017. Involveret i undertrykkelse af civilsamfundet og den demokratiske opposition i Venezuela og ansvarlig for alvorlige krænkelser af menneskerettighederne begået af den bolivariske nationalgarde under hans kommando. Hans handlinger og politikker som øverstbefalende for den bolivariske nationalgarde, herunder den bolivariske nationalgardes ledende rolle i forbindelse med overvågning af civile demonstrationer og offentlige støtte til, at militære domstole bør have jurisdiktion over civile, har undergravet retsstaten i Venezuela.

                     22.1.2018

                     5.

                     Maikel José Moreno Pérez

                     Fødselsdato: 12. december 1965

                     Præsident og tidligere vicepræsident for Venezuelas højesteret (Tribunal Supremo de Justicia). I disse funktioner har han støttet og lettet regeringsindgreb og politikker, som har undergravet demokratiet og retsstaten i Venezuela, og han er ansvarlig for handlinger og udtalelser, der har krænket nationalforsamlingens myndighed.

                     22.1.2018

                     6.

                     Tarek William Saab Halabi

                     Fødselsdato: 10. september 1963

                     Venezuelansk rigsadvokat udpeget af den forfatningsgivende forsamling. I egenskab heraf og i tidligere funktioner som ombudsmand og formand for det republikanske moralske råd har han undergravet demokratiet og retsstaten i Venezuela ved offentligt at støtte handlinger mod regeringsmodstandere og inddragelse af beføjelser fra nationalforsamlingen.

                     22.1.2018

                     7.

                     Diosdado Cabello Rondón

                     Fødselsdato: 15. april 1963

                     Medlem af den forfatningsgivende forsamling og førstenæstformand for Venezuelas forenede socialistparti (PSUV). Involveret i undergravning af demokratiet og retsstaten i Venezuela, herunder ved brug af medierne til offentligt at angribe og true den politiske opposition, andre medier og civilsamfundet.

                     22.1.2018«


title: Rådets gennemførelsesforordning (EU) 2018/87 af 22. januar 2018 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

text:
               22.1.2018

               DA

               Den Europæiske Unions Tidende

               LI 16/1

         RÅDETS GENNEMFØRELSESFORORDNING (EU) 2018/87
   af 22. januar 2018
   om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 30. august 2017 forordning (EU) 2017/1509.

               (2)

               I lyset af Den Demokratiske Folkerepublik Koreas (DPRK's) vedvarende og tiltagende nukleare og ballistiske programmer, der er i modstrid med DPRK's forpligtelser i henhold til flere resolutioner fra FN's Sikkerhedsråd, som det kom til udtryk med DPRK's seneste affyring af et ballistisk missil den 28. november 2017, bør 17 personer tilføjes til listen over personer i bilag XVI til forordning (EU) 2017/1509.

               (3)

               Bilag XVI til forordning (EU) 2017/1509 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag XVI til forordning (EU) 2017/1509 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. januar 2018,

            På Rådets vegne

         F. MOGHERINI

            Formand

      (1)  EUT L 224 af 31.8.2017, s. 1.

      BILAG
      Følgende personer tilføjes til listen over personer under overskriften »a) Fysiske personer« i bilag XVI til forordning (EU) 2017/1509:

                     Navn (og eventuelle kaldenavne)

                     Identificerende oplysninger

                     Dato for opførelse på listen

                     Begrundelse

                     »2.

                     CHOE Chan Il

                     22.1.2018

                     Direktør for Dandong-kontoret i Korea Heungjin Trading Company, en enhed udpeget af FN. Korea Heungjin anvendes af KOMID, en anden enhed udpeget af FN, til handelsformål. KOMID blev udpeget af FN's sanktionskomité i april 2009 og er DPRK's største våbenhandler og hovedeksportør af varer og udstyr, der vedrører ballistiske missiler og konventionelle våben.

                     3.

                     KIM Chol Nam

                     22.1.2018

                     Direktør for Dandong-filialen af Sobaeksu United Corp., som er udpeget af Unionen. Repræsentant for Beijing-filialen af Korea Changgwang Trading Corporation, som af FN's ekspertpanel er identificeret som et alias for KOMID. KOMID blev udpeget af Sanktionskomitéen i april 2009 og er DPRK's største våbenhandler og hovedeksportør af varer og udstyr, der vedrører ballistiske missiler og konventionelle våben.

                     4.

                     JON Chol Young

                     Pasnr.: 563410192
                     Diplomat på DPRK's ambassade i Angola
                     Fødselsdato: 30.4.1975

                     22.1.2018

                     Repræsentant i Angola for Green Pine Associated Corporation og DPRK-diplomat akkrediteret til Angola.
                     Green Pine er af FN udpeget pga. aktiviteter, der bl.a. omfatter brud på FN's våbenembargo. Green Pine har også forhandlet kontrakter om renovering af angolanske flådefartøjer, hvilket er i strid med de forbud, som blev indført ved De Forenede Nationers Sikkerhedsråds resolutioner.

                     5.

                     AN Jong Hyuk
                     alias An Jong Hyok

                     Diplomat på DPRK's ambassade i Egypten
                     Fødselsdato: 14.3.1970
                     Pasnr.: 563410155

                     22.1.2018

                     Repræsentant for Saeng Pil Trading Corporation, et alias for Green Pine Associated Corporation, og DPRK-diplomat i Egypten.
                     Green Pine er af FN udpeget pga. aktiviteter, der bl.a. omfatter brud på FN's våbenembargo.
                     An Jong Hyuk blev bemyndiget til at drive alle typer virksomhed på vegne af Saeng Pil, herunder undertegning og gennemførelse af kontrakter og bankforretning. Selskabet er specialiseret i bygning af flådefartøjer og udformning, fremstilling og installation af udstyr til elektronisk kommunikation og navigation til søs.

                     6.

                     CHOL Yun

                     Tredjesekretær på DPRK's ambassade i Kina

                     22.1.2018

                     Chol Yun er af FN's ekspertpanel identificeret som kontaktperson for DPRK-selskabet General Precious Metal, som er involveret i salg af lithium-6, et produkt omfattet af FN's forbud, og DPRK-diplomat.
                     General Precious Metal er tidligere af Unionen identificeret som et alias for den FN-udpegede enhed Green Pine.

                     7.

                     CHOE Kwang Hyok

                     22.1.2018

                     Choe Kwang Hyok har fungeret som repræsentant for Green Pine Associated Corporation, en enhed udpeget af FN.
                     Choe Kwang Hyok er af FN's ekspertpanel identificeret som leder af Beijing King Helong International Trading Ltd, et alias for Green Pine. Han er også af FN's ekspertpanel identificeret som direktør for Hong Kong King Helong Int'l Trading Ltd og driftsansvarlig i DPRK-enheden ved navn Beijing representative office of Korea Unhasu Trading Company, som også er aliasser for Green Pine.

                     8.

                     KIM Chang Hyok
                     alias James Jin eller James Kim

                     Fødselsdato: 29.4.1963
                     Fødested: N. Hamgyong
                     Pasnr.: 472130058

                     22.1.2018

                     KIM Chang Hyok er af FN's ekspertpanel identificeret som repræsentant for Pan Systems Pyongyang i Malaysia. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.
                     Etablerede adskillige konti i Malaysia under navne for dækvirksomheder af »Glocom«, der selv er en dækvirksomhed af den udpegede enhed Pan Systems Pyongyang.

                     9.

                     PARK Young Han

                     22.1.2018

                     Direktør for Beijing New Technology, som af FN's ekspertpanel er identificeret som en dækvirksomhed for KOMID. KOMID blev udpeget af Sanktionskomitéen i april 2009 og er DPRK's største våbenhandler og hovedeksportør af varer og udstyr, der vedrører ballistiske missiler og konventionelle våben.
                     Juridisk repræsentant for Guancaiweixing Trading Co., Ltd, som af FN's ekspertpanel blev identificeret som befragteren af en beslaglagt last til Eritrea af militærrelaterede produkter i august 2012.

                     10.

                     RYANG Su Nyo

                     Fødselsdato: 11.8.1959
                     Fødested: Japan

                     22.1.2018

                     Direktør for Pan Systems Pyongyang. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.

                     11.

                     PYON Won Gun

                     Fødselsdato: 13.3.1968
                     Fødested: S. Phyongan
                     Tjenestepasnr.: 836220035
                     Pasnr.: 290220142

                     22.1.2018

                     Direktør for Glocom, en dækvirksomhed for Pan Systems Pyongyang. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.
                     Glocom averterer med radiokommunikationsudstyr til militære og paramilitære organisationer.
                     Pyon Won Gun er også af FN's ekspertpanel identificeret som en DPRK-statsborger, der driver Pan Systems Pyongyang.

                     12.

                     PAE Won Chol

                     Fødselsdato: 30.8.1969
                     Fødested: Pyongyang
                     Diplomatpasnr.: 654310150

                     22.1.2018

                     Pae Won Chol er af FN's ekspertpanel identificeret som en DPRK-statsborger, der driver Pan Systems Pyongyang. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.

                     13.

                     RI Sin Song

                     22.1.2018

                     Ri Sin Song er af FN's ekspertpanel identificeret som en DPRK-statsborger, der driver Pan Systems Pyongyang. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.

                     14.

                     KIM Sung Su

                     22.1.2018

                     KIM Sung Su er af FN's ekspertpanel identificeret som repræsentant for Pan Systems Pyongyang i Kina. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.

                     15.

                     KIM Pyong Chol

                     22.1.2018

                     Kim Pyong Chol er af FN's ekspertpanel identificeret som en DPRK-statsborger, der driver Pan Systems Pyongyang. Pan Systems Pyongyang er udpeget af Unionen for bistand med omgåelsen af sanktioner, som er indført af De Forenede Nationers Sikkerhedsråd, gennem forsøg på salg af våben og relateret materiale til Eritrea. Pan Systems er også kontrolleret af og arbejder på vegne af Reconnaissance General Bureau, som er udpeget af De Forenede Nationer.

                     16.

                     CHOE Kwang Su

                     Tredjesekretær på DPRK's ambassade i Sydafrika
                     Fødselsdato: 20.4.1955
                     Pasnr.: 381210143 (udløbsdato: 3.6.2016)

                     22.1.2018

                     Choe Kwang Su er af FN's ekspertpanel identificeret som repræsentant for Haegeumgang Trading Company. I denne egenskab undertegnede Choe Kwang Su en kontrakt om militært samarbejde mellem DPRK og Mozambique, hvilket er i strid med de forbud, som blev indført ved De Forenede Nationers Sikkerhedsråds resolutioner. Kontrakten vedrørte levering af våben og dertil knyttet materiel til Monte Binga, et selskab kontrolleret af Mozambiques regering.

                     17.

                     PAK In Su
                     alias Daniel Pak

                     Fødselsdato: 22.5.1957
                     Fødested: N. Hamgyong
                     Diplomatpasnr.: 290221242

                     22.1.2018

                     Pak In Su er af FN's ekspertpanel identificeret som værende involveret i aktiviteter i forbindelse med salg af kul fra DPRK i Malaysia, hvilket er i strid med de forbud, som blev indført ved De Forenende Nationers Sikkerhedsråds resolutioner.

                     18.

                     SON Young-Nam

                     Førstesekretær på DPRK's ambassade i Bangladesh

                     22.1.2018

                     Son Young-Nam er af FN's ekspertpanel identificeret som værende involveret i smugling af guld og andre produkter til DPRK, hvilket er i strid med de forbud, som blev indført ved De Forenede Nationers Sikkerhedsråds resolutioner.«


title: Kommissionens gennemførelsesforordning (EU) 2018/99 af 22. januar 2018 om ændring af gennemførelsesforordning (EU) 2015/2378 for så vidt angår formatet og betingelserne for meddelelse af den årlige vurdering af effektiviteten af den automatiske udveksling af oplysninger og listen over de statistiske oplysninger, som medlemsstaterne skal fremsende med henblik på evalueringen af Rådets direktiv 2011/16/EU

text:
               23.1.2018

               DA

               Den Europæiske Unions Tidende

               L 17/29

         KOMMISSIONENS GENNEMFØRELSESFORORDNING (EU) 2018/99
   af 22. januar 2018
   om ændring af gennemførelsesforordning (EU) 2015/2378 for så vidt angår formatet og betingelserne for meddelelse af den årlige vurdering af effektiviteten af den automatiske udveksling af oplysninger og listen over de statistiske oplysninger, som medlemsstaterne skal fremsende med henblik på evalueringen af Rådets direktiv 2011/16/EU
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2011/16/EU af 15. februar 2011 om administrativt samarbejde på beskatningsområdet og om ophævelse af direktiv 77/799/EØF (1), særlig artikel 23, stk. 3 og 4, og
   ud fra følgende betragtninger:

               (1)

               I henhold til artikel 23, stk. 3, i direktiv 2011/16/EU skal medlemsstaterne sende Kommissionen en årlig vurdering af effektiviteten af den automatiske udveksling af oplysninger.

               (2)

               I henhold til artikel 23, stk. 4, i direktiv 2011/16/EU skal der opstilles en liste over de statistiske oplysninger, som medlemsstaterne skal fremsende med henblik på evalueringen af nævnte direktiv.

               (3)

               Listen omfatter ikke statistiske oplysninger, som vedrører den obligatoriske udveksling af oplysninger i henhold til artikel 8a i direktiv 2011/16/EU, eftersom Kommissionen indsamler sådanne oplysninger fra det centralregister, der er etableret i henhold til artikel 21, stk. 5, i direktiv 2011/16/EU.

               (4)

               Kommissionens gennemførelsesforordning (EU) 2015/2378 (2) bør derfor ændres.

               (5)

               Foranstaltningerne i denne forordning er i overensstemmelse med udtalelse fra Udvalget for Administrativt Samarbejde på Beskatningsområdet —

         VEDTAGET DENNE FORORDNING:
   Artikel 1
   Ændringer af gennemførelsesforordning (EU) 2015/2378
   Gennemførelsesforordning (EU) 2015/2378 ændres således:

               1)

               Som artikel 2c og 2d indsættes:
               »Artikel 2c
               Format og betingelser for meddelelsen af den årlige vurdering
               1.   Formatet for den meddelelse af den årlige vurdering af effektiviteten af den automatiske udveksling af oplysninger og af de opnåede konkrete resultater, der skal sendes i henhold til artikel 23, stk. 3, i direktiv 2011/16/EU, er fastsat i bilag VIII til denne forordning.
               2.   Inden den 1. april hvert år sender medlemsstaterne elektronisk Kommissionen den årlige vurdering i det format, der er omhandlet i stk. 1. Vurderingen skal dække den periode, der svarer til det foregående kalenderår.
               Artikel 2d
               Liste over statistiske oplysninger
               1.   Listen over de statistiske oplysninger, der kræves i forbindelse med alle andre former for administrativt samarbejde end obligatorisk automatisk udveksling af oplysninger, jf. artikel 23, stk. 4, i direktiv 2011/16/EU, er fastsat i denne forordnings bilag IX.
               Listen over de statistiske oplysninger, der kræves i forbindelse med obligatorisk automatisk udveksling af oplysninger i henhold til artikel 8, stk. 1, i direktiv 2011/16/EU, er fastsat i denne forordnings bilag X.
               Listen over de statistiske oplysninger, der kræves i forbindelse med obligatorisk automatisk udveksling af oplysninger i henhold til artikel 8, stk. 3a, i direktiv 2011/16/EU, er fastsat i denne forordnings bilag XI.
               Listen over de statistiske oplysninger, der kræves i forbindelse med obligatorisk automatisk udveksling af oplysninger i henhold til artikel 8aa i direktiv 2011/16/EU, er fastsat i denne forordnings bilag XII.
               2.   Inden den 1. april hvert år sender medlemsstaterne elektronisk Kommissionen de statistiske oplysninger for det foregående kalenderår vedrørende alle andre former for administrativt samarbejde end obligatorisk automatisk udveksling af oplysninger, jf. listen i bilag IX.
               3.   Inden den 1. november hvert år sender medlemsstaterne elektronisk Kommissionen de statistiske oplysninger vedrørende obligatorisk automatisk udveksling af oplysninger, jf. listen i bilag X, XI og XII.«

               2)

               Bilag VIII, IX, X, XI og XII tilføjes som angivet i bilaget til denne forordning.

         Artikel 2
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. januar 2018.

            På Kommissionens vegne

         Jean-Claude JUNCKER

            Formand

      (1)  EUT L 64 af 11.3.2011, s. 1.

      (2)  Kommissionens gennemførelsesforordning (EU) 2015/2378 af 15. december 2015 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet og om ophævelse af gennemførelsesforordning (EU) nr. 1156/2012 (EUT L 332 af 18.12.2015, s. 19).

      BILAG
      I gennemførelsesforordning (EU) 2015/2378 tilføjes følgende bilag:
      »
            BILAG VIII

               Det i artikel 2c omhandlede format

            Meddelelsen i henhold til artikel 23, stk. 3, i direktiv 2011/16/EU skal omfatte følgende oplysninger:

                        —

                        identifikation af den medlemsstat, som svarer på spørgeskemaet

                        —

                        tilgængelighed af oplysninger i medlemsstaten

                        —

                        overvågning af, om der blev sendt bilateral årlig feedback, jf. artikel 14, stk. 2

                        —

                        effektiviteten af den automatiske udveksling af oplysninger:

                                    —

                                    behandling af modtagne oplysninger og væsentligste generelle tekniske (IT) problemer

                                    —

                                    kvaliteten af modtagne oplysninger, herunder identifikation af modtagere/parter; problemer med indholdet af modtagne oplysninger og hermed forbundne forslag

                                    —

                                    oplysningers anvendelse i efterlevelsesøjemed samt disses effektivitet, herunder principiel anvendelighed af oplysninger; aktuel og fremtidig anvendelse af oplysninger; anvendelse af oplysninger efter skatteområde; tilskyndelse til administrativt samarbejde gennem anvendelse af de modtagne oplysninger

                                    —

                                    opnåede konkrete resultater, herunder samlet resultat (inkl. særlige projekter); specifikke resultater vedrørende særlige projekter; administrative omkostninger og andre relevante omkostninger til udvikling og gennemførelse af automatisk udveksling af oplysninger; administrative omkostninger til tilbagevendende operationer vedrørende automatisk udveksling af oplysninger; andre relevante omkostninger til operationer vedrørende efterlevelse af skatteregler; positive og negative erfaringer; væsentligste årsager til retstvister og retssager

                                    —

                                    succesrate for så vidt angår forpligtelsen til at meddele land for land-rapporterne til de relevante medlemsstater (antal land for land-rapporter modtaget fra andre medlemsstaters skattemyndigheder/antal land for land-rapporter, der skal modtages fra andre medlemsstaters skattemyndigheder)

                                    —

                                    indberettende enheders efterlevelsesrate for så vidt angår forpligtelsen til at indgive land for land-rapporterne (antal modtagne land for land-rapporter/antal land for land-rapporter, der skal indgives)

                                    —

                                    liste over eventuelle jurisdiktioner, hvor EU-baserede indberettende enheders ultimative moderselskaber er hjemmehørende, men hvor der ikke er indgivet eller udvekslet fuldstændige land for land-rapporter.

            BILAG IX

               Den i artikel 2d omhandlede liste

            De statistiske oplysninger, der kræves i forbindelse med andre former for administrativt samarbejde end obligatorisk automatisk udveksling af oplysninger, jf. artikel 23, stk. 4, i direktiv 2011/16/EU, skal omfatte følgende oplysninger:

                        —

                        identifikation af medlemsstaten

                        —

                        år

                        —

                        del A: medlemsstatsopdelt statistik om udveksling af oplysninger:

                                    —

                                    om udveksling af oplysninger efter anmodning (artikel 5, 6 og 7 i direktiv 2011/16/EU)

                                                —

                                                antal sendte anmodninger

                                                —

                                                antal modtagne svar

                                                —

                                                antal fuldstændige svar modtaget inden for seks måneder

                                                —

                                                antal svar, hvor (en del af eller alle) oplysningerne blev modtaget inden for to måneder

                                                —

                                                antal modtagne anmodninger

                                                —

                                                antal sendte svar

                                                —

                                                antal afslag på grundlag af artikel 17 i direktiv 2011/16/EU

                                    —

                                    om spontan udveksling af oplysninger (artikel 9 og 10 i direktiv 2011/16/EU)

                                                —

                                                antal sendte spontane udvekslinger

                                                —

                                                antal modtagne spontane udvekslinger

                                                —

                                                antal sendte grænseoverskridende forhåndstilsagn

                                                —

                                                antal modtagne grænseoverskridende forhåndstilsagn

                                                —

                                                antal sendte ensidige forhåndsgodkendte prisfastsættelsesordninger

                                                —

                                                antal modtagne ensidige forhåndsgodkendte prisfastsættelsesordninger

                        —

                        del B: statistik om andre former for administrativt samarbejde

                                    —

                                    om tilstedeværelse i administrative kontorer og deltagelse i administrative undersøgelser (artikel 11 i direktiv 2011/16/EU)

                                                —

                                                antal tilstedeværelser i administrative kontorer og deltagelser i administrative undersøgelser

                                    —

                                    om samtidig kontrol (artikel 12 i direktiv 2011/16/EU)

                                                —

                                                antal samtidige kontroller, som medlemsstaten har igangsat

                                                —

                                                antal samtidige kontroller, hvori medlemsstaten har deltaget

                                    —

                                    om anmodning om meddelelse (artikel 13 i direktiv 2011/16/EU)

                                                —

                                                antal sendte anmodninger om meddelelse

                                                —

                                                antal modtagne anmodninger om meddelelse

                                    —

                                    om feedback (artikel 14 i direktiv 2011/16/EU)

                                                —

                                                antal sendte anmodninger om feedback

                                                —

                                                antal modtagne feedback-meldinger

                                                —

                                                antal modtagne anmodninger om feedback

                                                —

                                                antal sendte feedback-meldinger

                        —

                        del C: statistik om skønnet indkomststigning eller stigning i skatteansættelse som følge af administrativt samarbejde. Oplysningerne i denne del er valgfrie.

                                    —

                                    fra udveksling af oplysninger efter anmodning

                                    —

                                    fra spontan udveksling af oplysninger

                                    —

                                    som følge af samtidig kontrol

                                    —

                                    i alt og antal tilfælde.

            BILAG X

               Den i artikel 2d omhandlede liste

            De statistiske oplysninger, der kræves i forbindelse med obligatorisk automatisk udveksling af oplysninger, jf. artikel 23, stk. 4, i direktiv 2011/16/EU, for så vidt angår de kategorier af indkomst og kapital, der er omhandlet i nævnte direktivs artikel 8, stk. 1, skal omfatte følgende oplysninger:

                        —

                        for alle kategorier af indkomst og kapital, der er omhandlet i artikel 8, stk. 1, i direktiv 2011/16/EU: statistik om meddelelser og skattepligtige

                        —

                        i tilfælde af arbejdsindtægt samt tantiemer og bestyrelseshonorarer: statistik om meddelelser og modtagere, meddelelser og betalere, modtagere og relation, betalere og relation, modtagere og indkomst

                        —

                        i tilfælde af pensioner: statistik om meddelelser og modtagere, meddelelser og betalere, modtagere, betalere, ordninger, indkomst

                        —

                        i tilfælde af livsforsikringsprodukter: statistik om meddelelser og policer, policer generelt, hændelser

                        —

                        i tilfælde af ejendomsret til og indtægt fra fast ejendom: statistik om meddelelser og parter, parter generelt, ejendom — antal og værdi, transaktion — antal og værdi, lån — antal og værdi, indtægter fra rettigheder — antal og værdi

                        —

                        i tilfælde af statusmeddelelser: statistik om statusmeddelelser, fejl i statusmeddelelser

                        —

                        i tilfælde af nuldatameddelelser: statistik om nuldatameddelelser.

            BILAG XI

               Den i artikel 2d omhandlede liste

            De statistiske oplysninger, der, jf. artikel 23, stk. 4, i direktiv 2011/16/EU, kræves i forbindelse med obligatorisk automatisk udveksling af oplysninger i overensstemmelse med nævnte direktivs artikel 8, stk. 3a, skal omfatte følgende oplysninger:

                        —

                        pr. meddelelse, statistik om oprindelses- og bestemmelsesland, samlet antal registreringer, samlet beløb for betalinger

                        —

                        pr. oprindelsesland, statistik om samlet antal indberettende finansielle institutter, samlet beløb for betalinger

                        —

                        pr. enkelt konto, statistik om antal kontohavere, betalingskategori, beløb pr. betalingskategori

                        —

                        pr. konto, statistik om kontohavertype, kontohavers skatteidentifikationsnummer eller tilsvarende, kontohavers hjemland, fysisk person som kontohaver, lukket konto, hvilende konto

                        —

                        pr. kontohaver, statistik om kontrollerende persontype, kontrollerende persons skatteidentifikationsnummer eller tilsvarende, kontrollerende persons hjemland, fysisk person som kontrollerende person.

            BILAG XII

               Den i artikel 2d omhandlede liste

            De statistiske oplysninger, der, jf. artikel 23, stk. 4, i direktiv 2011/16/EU, kræves i forbindelse med obligatorisk automatisk udveksling af oplysninger i overensstemmelse med nævnte direktivs artikel 8aa, skal omfatte følgende oplysninger:

                        —

                        antal land for land-rapporter modtaget fra indberettende enheder

                        —

                        antal land for land-rapporter, som indberettende enheder skal indgive, men som ikke er modtaget, eller hvor kun en delvis rapport er indgivet, opdelt efter det ultimative moderselskabs jurisdiktion

                        —

                        antal land for land-rapporter modtaget fra hver af de øvrige medlemsstater

                        —

                        antal land for land-rapporter, der skal modtages, men ikke er modtaget, fra hver af de øvrige medlemsstater

                        —

                        antal land for land-rapporter sendt til hver af de øvrige medlemsstater.

                  «


title: Kommissionens gennemførelsesforordning (EU) 2018/95 af 9. januar 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Slavonski med« (BOB))

text:
               23.1.2018

               DA

               Den Europæiske Unions Tidende

               L 17/9

         KOMMISSIONENS GENNEMFØRELSESFORORDNING (EU) 2018/95
   af 9. januar 2018
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Slavonski med« (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kroatiens ansøgning om registrering af betegnelsen »Slavonski med« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Slavonski med« registreres —

         VEDTAGET DENNE FORORDNING:
   Artikel 1
   Betegnelsen »Slavonski med« (BOB) registreres.
   Betegnelsen i stk. 1 henviser til et produkt i kategori 1.4. Andre animalske produkter (æg, honning, forskellige mejeriprodukter undtagen smør, m.m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. januar 2018.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 292 af 2.9.2017, s. 7.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).